el el el el el el el el el el el el el el el el el el el el el el el el el el el el el el el el el en el el el el el en el en el en el el en el el el el el en el el en el el en en en el el el en en en es en cs en en en en en hu en en en en hu en en en en fr hu en en en en en sv en en en en en hu en en en el el en el en el en el en hbs_lat hbs_lat hbs_lat bn en hbs_lat en hbs_lat en pam pt hbs_lat tr en ta ms en hu en oc el sa hbs_lat hu tr hu en lt en lt hu ml hi en ko pt hbs_lat en pt hu hbs_lat en en cs tr hbs_lat en hbs_lat te en uz hbs_lat en uz ilo ilo en el de el el el el el el el el el
Το '''εικονοστοιχείο''' ή (''pixel'', από το '''''PICT'''ure '''EL'''ement'' = στοιχείο εικόνας) είναι ένα "σημείο" μιας εικόνας που εμφανίζεται στην οθόνη ενός [[υπολογιστικό σύστημα|υπολογιστικού συστήματος]], δηλαδή, για το υπολογιστικό σύστημα, ένα δείγμα πληροφορίας.
<!-- Κάθε τέτοιο στοιχείο πληροφοριών δεν είναι πραγματικά ένα σημείο, ούτε ένα τετράγωνο, αλλά ένα αφηρημένο δείγμα.
Στον υπολογιστή η εικόνα αναπαριστάται υπό τη μορφή "[[ψηφιδωτό|ψηφιδωτού]]". Το εικονοστοιχείο είναι, απλά, μια ψηφίδα του ψηφιδωτού αυτού και, ως εκ τούτου, θεωρείται ως το μικρότερο πλήρες δείγμα μιας εικόνας. Στην οθόνη ενός υπολογιστή οι εικόνες αναπαριστώνται με "υποδιαίρεση" της οθόνης σε ένα δισδιάστατο [[πίνακας|πίνακα]] με στήλες και γραμμές. Κάθε "κελί" σε ένα τέτοιο πίνακα είναι ένα εικονοστοιχείο. Ο αριθμός των υποδιαιρέσεων είναι επαρκώς μεγάλος, τόσο ώστε το ανθρώπινο [[μάτι]] να μη μπορεί να διακρίνει το ένα εικονοστοιχείο από το άλλο και να βλέπει την εικόνα ενιαία.
Ο καθορισμός των εικονοστοιχείων είναι ιδιαίτερα εξαρτώμενος από το πεδίο εφαρμογών:
* Σε μια σελίδα
* Σε [[φωτογραφική μηχανή]]
* Σε μία [[οθόνη]]
* Σε έναν [[σαρωτής|σαρωτή]] (''scanner'')
Η '''ανάλυση''' ενός μέσου μπορεί να εκφραστεί σε εικονοστοιχεία ανά [[μονάδα μήκους]], για παράδειγμα 2400 πίξελ ανά ίντσα (ppi).
Τα σημεία ανά [[ίντσα]] (dpi) και τα εικονοστοιχεία ανά ίντσα (ppi) χρησιμοποιούνται μερικές φορές εναλλακτικά, αλλά, καθώς εκφράζουν διαφορετικές έννοιες, αυτό είναι σφάλμα. Ειδικότερα, στον τομέα [[εκτυπωτής|εκτυπωτών]], η μονάδα dpi αποτελεί μέτρο της ευκρίνειας που μπορεί να επιτύχει ο εκτυπωτής (π.χ. [[πυκνότητα]] σταγονιδίων μελάνης).
Όσο περισσότερα είναι τα εικονοστοιχεία που χρησιμοποιούνται για να αντιπροσωπεύσουν μια εικόνα, τόσο πιο πολύ το αποτέλεσμα μοιάζει με το πραγματικό. Ο αριθμός εικονοστοιχείων σε μια εικόνα καλείται μερικές φορές '''[[ανάλυση]]''', αν και η έννοια αυτή έχει πιο συγκεκριμένο ορισμό.
Οι τιμές ανάλυσης σε εικονοστοιχεία μπορούν να εκφραστούν είτε ως ενιαίος αριθμός, όπως σε μια ψηφιακή φωτογραφική μηχανή, π.χ. «3 megapixel». Αυτό σημαίνει ότι η μηχανή έχει ονομαστικά τρία εκατομμύρια εικονοστοιχεία, ή ως ζεύγος αριθμών, όπως, π.χ. εικόνα "640 επί 480". Η έκφραση αυτή σημαίνει ότι η εικόνα έχει 640 εικονοστοιχεία κατά μήκος και 480 καθ' ύψος και επομένως συνολικό αριθμό 640 x 480 = 307.200 εικονοστοιχεία (ή 0,3 megapixels).
== Mέγεθος εικονοστοιχείου οθόνης ==
Το μέγεθος ενός εικονοστοιχείου οθόνης καθορίζεται από την ανάλυση της οθόνης και την διαγώνιο της οθόνης. Μερικά παραδείγματα:
* Ανάλυση οθόνης: 1024x768, Διαγώνιο μέγεθος: 19 ", μέγεθος εικονοστοιχείου: 0.377mm
* Ανάλυση οθόνης: 800x600, Διαγώνιο μέγεθος: 17 ", μέγεθος εικονοστοιχείου: 0.4318mm
* Ανάλυση οθόνης: 640x480, Διαγώνιο μέγεθος: 15 ", μέγεθος εικονοστοιχείου: 0.4763mm
== Τυπική έναντι λογικής αντιστοιχίας εικονοστοιχείων σε οθόνες τύπου LCD ==
Οι οθόνες τύπου [[LCD]] κατασκευάζονται με συγκεκριμένη ανάλυση, ανάλογα με την οθόνη. Σε αυτήν την ανάλυση, η ποιότητα εικόνας, που αποδίδουν, είναι η μέγιστη δυνατή. Στην περίπτωση, όμως, που προβάλλεται μία εικόνα διαστάσεων 800x600 πίξελ σε οθόνη ανάλυσης 1280x1024 πίξελ, δεν υπάρχει ακριβής αντιστοιχία εικονοστοιχείου προς εικονοστοιχείο. Έτσι, μειώνεται η ποιότητα της εικόνας.
== Λόγος διάστασης ==
Τα εικονοστοιχεία μπορεί να έχουν σχήμα είτε [[ορθογώνιo]] είτε [[τετράγωνο]]. Ένας αριθμός αποκαλούμενος '''''λόγος διάστασης''''' περιγράφει το κατά πόσο πλησιάζει ένα κανονικό τετράγωνο το εκάστοτε εικονοστοιχείο. Παραδείγματος χάριν, λόγος διάστασης 1.25:1 σημαίνει ότι κάθε εικονοστοιχείο είναι 1,25 φορές πιο πλατύ σε σχέση με το ύψος του. Η διαφορά λόγου διάστασης (απεικόνισης) είναι η βασική αιτία που μερικές φορές εικόνες στον υπολογιστή εμφανίζονται παραμορφωμένες, ειδικά στις οθόνες με σταθερή ανάλυση.
Κάθε εικονοστοιχείο σε μια μονοχρωματική εικόνα έχει μία τιμή φωτεινότητας. Μια αριθμητική αντιπροσώπευση μηδενός συνήθως αντιπροσωπεύει το [[μαύρο]] και η μέγιστη τιμή αντιπροσωπεύει το [[λευκό]].
Παραδείγματος χάριν, σε μια εικόνα οκτώ δυαδικών ψηφίων (bits), η μέγιστη τιμή που μπορεί να αναπαρασταθεί από αυτά είναι 2 8 =256, έτσι το 255 είναι η τιμή που χρησιμοποιείται για το λευκό και η τιμή 0 για το μαύρο.
Σε μια έγχρωμη εικόνα, κάθε εικονοστοιχείο μπορεί να περιγραφεί χρησιμοποιώντας την [[απόχρωση]], τον κορεσμό της, και τη φωτεινότητητά του (hue, saturation, and value: HSV) αλλά αντιπροσωπεύεται συνήθως από τιμές για το [[κόκκινο]], [[πράσινο]], και [[μπλε]] (RGB).